laion/Wikipedia-Exotic huggingface dataset:
קייטה באלדה

קייטה באלדה דיאו (בספרדית: Keita Baldé Diao; נולד ב-8 במרץ 1995) הוא כדורגלן סנגלי המשחק בסיבאספור ונבחרת סנגל. באלדה נולד בעיירה ארבוקייס הנמצאת בקטלוניה, שבספרד, להורים שהיגרו לספרד מסנגל. בגיל 9 באלדה הצטרף לאקדמיה של ברצלונה הקבוצה הגדולה בקטלוניה. באלדה שיחק באקדמיה של ברצלונה תשע שנים ונחשב לאחד השחקנים המוכשרים באקדמיה של ברצלונה. בשנת 2011 כשקבוצת הנוער הייתה בטורניר בקטר באלדה מתח את אחד מחבריו לקבוצה כשהוא שם על מיטתו של חברו קוביות קרח. כתוצאה מהמתיחה ברצלונה הענישה את באלדה והעבירה אותו למחלקת הנוער של המועדון קורנייה מהליגה הרביעית בספרד. בעונתו הראשונה בקורנייה הוא כבש 47 שערים ולאחר עונתו השנייה באלדה סירב לחזור לברצלונה אליה הוא היה שייך ועבר לקבוצת לאציו האיטלקית תמורת 300 אלף דולר ששולמו לברצלונה. בשנתו הראשונה באקדמיה של לאציו באלדה נמנע להשתתף במשחקים רשמיים של קבוצת הנוער משום שאין לו אזרחות ספרדית אירופאית, לבסוף בשנת 2012 הוא קיבל את האזרחות הספרדית ובעונת 2012/2013 הוא הצטיין בקבוצת הנוער של לאציו בליגת הפרימוורה. ואף זומן מספר פעמים באותה עונה לסגל הקבוצה הבוגרת של לאציו המשחקת בסרייה א'. בעונת 2013/2014 המאמן ולדימיר פטקוביץ' הפך את קייטה לשחקן סגל קבוע. ב--10 בנובמבר 2013 כבש קייטה את שער הבכורה שלו במדי לאציו בתיקו 1-1 של הקבוצה מול פארמה במסגרת הסרייה א'. באותה עונה הוא ערך 35 הופעות וכבש שישה שערים. בעונת 2016/2017 קייטה סיפק את עונת השיא שלו במדי לאציו, הוא כבש שישה עשר שערים בסרייה א' ועזר לקבוצה לסיים במקום החמישי. ב-29 באוגוסט 2017 חתם באלדה במונקו אלופת הליגה הצרפתית תמורת 30 מיליון אירו. בעונתו במונקו הוא כבש 8 שערים בליגה הצרפתית ושיחק עם הקבוצה בליגת האלופות. ב-13 באוגוסט 2018 חזר באלדה לסרייה א' כשמונקו שלחה אותו בהשאלה לאינטר מילאנו. בעונתו באינטר מילאנו הוא כבש חמישה שערים, כולל שער בניצחון 1–2 על אמפולי במחזור האחרון של העונה, שער שעזר לאינטר מילאנו להשיג כרטיס לליגת האלופות. קייטה מייצג את הנבחרת הבוגרת של סנגל מולדת הוריו. על אף שהוא גדל בספרד והוא מחזיק באזרחות ספרדית שאיפשרה לו לשחק בנבחרת ספרד. קייטה ערך את הופעת הבכורה שלו במדי נבחרת סנגל במשחק נגד נבחרת ניז'ר במסגרת מוקדמות אליפות אפריקה לאומות 2017. קייטה כבש את שער הבכורה שלו במדי נבחרת סנגל בניצחון 2–0 של סנגל על נבחרת נמיביה במסגרת אותו קמפיין מוקדמות. הוא שותף עם נבחרתו בגביע אפריקה לאומות 2017 והגיע עד לחצי הגמר, במונדיאל 2018 וכן בגביע אפריקה לאומות 2019 בו הגיעו לגמר. מדיה וקבצים בנושא קייטה באלדה בוויקישיתוף קייטה באלדה, ברשת החברתית אינסטגרם קייטה באלדה, באתר Transfermarkt קייטה באלדה, באתר Soccerway קייטה באלדה, באתר BDFutbol קייטה באלדה, באתר WorldFootball.net קייטה באלדה, באתר National Football Teams קייטה באלדה, באתר FootballDatabase.eu
תחנת הכוח הסולארית שמס מעאן

תחנת הכוח הסולארית שמס מעאן (בערבית: محطة شمس معان للطاقة الشمسية; מילולית: תחנת שמס מעאן לאנרגיה שמשית) היא תחנת כוח לייצור חשמל באמצעות אנרגיה סולארית הממוקמת במחוז מעאן שבדרום ירדן. לתחנה כושר ייצור חשמל של 160 מגוואט. התחנה ניצבת בקרבת העיר מעאן, כ-210 קילומטר מדרום לעיר עמאן. היא מתפרסת על פני שטח של 1.9 קילומטר רבוע. בניית התחנה החלה בשנת 2014. היא נבנתה בתוך 30 חודשים והופעלה ב-8 באוקטובר 2016. עלות הקמתה הגיעה ל-160 מיליון דולר. תחנת הכוח התרמית עקבה Maan boasts largest solar power plant in region, באתר Jordan Times, ‏4 באוקטובר 2016 ערך זה הוא קצרמר בנושא ירדן. אתם מוזמנים לתרום לוויקיפדיה ולהרחיב אותו.
1922 במוזיקה

ערך מורחב – 1922 24 בינואר – קרל נילסן מנצח על ביצוע הבכורה של סימפוניה מס' 5 בקופנהגן 19 באוקטובר – בכורה לעיבוד התזמורתי של מוריס ראוול לתמונות בתערוכה מאת מודסט מוסורגסקי בפריז. 20 בדצמבר – "אנטיגונה" מאת ז'אן קוקטו מוצגת ב-Théâtre de l'Atelier בפריז, עם תפאורה של פבלו פיקאסו, מוזיקה מאת ארתור הונג, ותלבושות של קוקו שאנל. לואי ארמסטרונג עובר מניו אורלינס לשיקגו כדי להצטרף ללהקת הג'אז של ג'ו "קינג" אוליבר. ריכרד טאובר מצטרף לאופרה של וינה. קיד אורי – מקליט את הקלטותיו הראשונות. פרוצ'ו בוזוני – Von der Einheit der Musik, von Dritteltönen und junger Klassizität, von Bühnen und Bauten und anschliessenden Bezirken. Berlin: M. Hesse. "Carolina Shout" לחן: ג'יימס פ. ג'ונסון "Crinoline Days" מילים ולחן: אירווינג ברלין "Do It Again" מילים ב. ג'. דה סילבה, לחן: ג'ורג' גרשווין "Dream On" (An Indian Lullaby) מילים ב. ג'. דה סילבה, לחן: ויקטור הרברט "I Found A Four Leaf Clover" ב. ג'. דה סילבה, לחן: "Lady Of The Evening" מילים ולחן: אירווינג ברלין "Nellie Kelly I Love You" מילים ולחן: ג'ורג' מ. קוהאן "Pack Up Your Sins And Go To The Devil" מילים ולחן: אירווינג ברלין "You Tell Her, I S-t-u-t-t-e-r" מילים: בילי רוז, לחן: קליף פרנד "April Showers" – אל ג'ולסון "Hot Lips" – תזמורתו של פול וייטמן "Oh, Is She Dumb!/Susie" – אדי קנטור "Ory's Creole Trombone" – קיד אורי "Three O'Clock In the Morning" – תזמורתו של פול וייטמן "Way Down Yonder in New Orleans" – מרגרט יאנג ארנולד באקס – הסימפוניה הראשונה המילטון הארטי – קונצ'רטו לפסנתר פאול הינדמית – רביעיית מיתרים מס' 3 בדו, אופוס 22 ז'אק איבר – Escales לתזמורת Histoires לפסנתר קרל נילסן Fynsk Foraar חמישייה לכלי נשיפה פרנסיס פולנק – סונאטה לקרן, חצוצרה וטרומבון דמיטרי שוסטקוביץ' – Three Fantastic Dances סוויטה בפה דיאז מינור, אופוס 5 לשני פסנתרים ויליאם וולטון – "פאסאד" ז'אן קראז – Polyphème פאול הינדמית – Sancta Susann ז'יל מאסנה – Amadis אוטורינו רספיגי – La bella dormente nel bosco איגור סטרווינסקי – Mavra אלכסנדר זמלינסקי – Der Zwerg 7 בינואר - ז'אן-פייר רמפל, חלילן (נפטר ב-2000) 1 בפברואר - רנאטה טבאלדי, זמרת סופרן (נפטרה ב-2004) 3 באפריל - דוריס דיי, שחקנית וזמרת (נפטרה ב־2019) 14 באפריל - עלי אכבר חאן, נגן סארוד הודי (נפטר ב-2009) 22 באפריל - צ'ארלס מינגוס, מוזיקאי ג'אז (נפטר ב-1979) 29 באפריל - טוטס טילמנס, מוזיקאי בלגי (נפטר ב-2016) 29 במאי - יאניס קסנאקיס, מלחין (נפטר ב-2001) 10 ביוני - ג'ודי גרלנד, זמרת ושחקנית אמריקאית (נפטרה ב-1969) 11 באוגוסט - רון גריינר, מלחין לטלוויזיה (נפטר ב-1981) 13 בספטמבר - אימה סומאק, זמרת פרואנית (נפטרה ב-2008) 4 במרץ - ברט ויליאמס, הכוכב של שיגיונות זיגפלד (נולד ב-1875) 21 באפריל - אלסנדרו מורסקי, זמר הקסטרטו האחרון של הוותיקן (נולד ב-1858) 20 ביוני - ויטוריו מונטי, מלחין (נולד ב-1868) מדיה וקבצים בנושא 1922 במוזיקה בוויקישיתוף
חנין נסאר

חנין נסאר (בערבית: حنين نصار; נולדה ב-19 בספטמבר 1997) היא אתלטית ערבייה-ישראלית, אלופת ישראל בקפיצה לגובה פעמיים ברציפות (2018, 2019). נסאר נולדה וגדלה בעראבה. היא שיחקה כדורסל מגיל צעיר, ולאתלטיקה הגיעה במקרה, לאחר שבשנת 2016 מאמן הקפיצה לגובה אנטולי שפרן ראה אותה, והציע לה להתאמן אצלו בקפיצה לגובה. באוקטובר 2017 היא השלימה סופית את המעבר מכדורסל לקפיצה לגובה. בתחרות Israel Jump שנערכה בחודש יוני, סיימה נסאר במקום השני בתוצאה של 1.75 מטר. באליפות ישראל שנערכה בחודש יולי, זכתה נסאר במדליית הזהב בקפיצה לגובה בשיא אישי חדש של 1.78 מטר, לפני דניאל פרנקל שקבעה תוצאה זהה לנסאר, אך עם מספר פסילות גבוה יותר. באליפות מכבי שנערכה בחודש מאי, שברה נסאר את שיאה האישי לאחר שניצחה בתוצאה של 1.79 מטר. חודש לאחר מכן, באליפות הפועל, היא שיפרה פעם נוספת את שיאה האישי, לאחר שניצחה בתוצאה של 1.80 מטר. בתחרות גראנד פרי נעורים שנערכה בחודש יולי, סיימה במקום השני בשיא אישי חדש של 1.82 מטר. ב-9 ביולי טסה להתחרות תחת דגל ישראל באליפות אירופה עד גיל 23 שנערכה בשוודיה, וקיבלה בשל כך איומים על חייה מצד קיצוניים במגזר הערבי. באליפות עצמה, במזג אוויר גשום, נסאר קפצה לגובה של 1.68 מטר, סיימה במקום ה-22 במוקדמות ולא עלתה לגמר. באליפות ישראל, זכתה נסאר במדליית זהב בפעם השנייה ברציפות, לאחר שקבעה שיא אישי חדש של 1.83 מטר. איתמר קציר, חנין נסאר לא מפסיקה להגביה את הרף, באתר הארץ, 18 ביולי 2018 אבינעם פורת, החיים החדשים של חנין נסאר, באתר ynet, 25 בינואר 2019 אסי ממן, ‏חנין נסאר מאוימת: חבל שיישברו לך הרגליים, באתר ONE‏, 10 ביולי 2019 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אוסף הסרטים הקצרים של פיקסאר

אוסף הסרטים הקצרים של פיקסאר הוא אוסף שמקבץ בתוכו את הסרטים הקצרים שהוציאה חברת האנימציה פיקסאר. האוסף מחולק ל-3 חלקים שיצאו בפורמט DVD וBlu-ray, ומכיל בתוכו: סרטים קצרים שהוצגו לפני סרטים של פיקסאר, סרטים קצרים המבוססים על סרטים של פיקסאר וסרטונים שיצרו במאי פיקסאר כשעוד היו סטודנטים. החלק הראשון יצא ב -6 בנובמבר 2007, ומכיל 12 סרטים של פיקסאר וגם את הסרט 'ההרפתקאות של אנדריי ווואלי ב.'. החלק השני יצא ב-13 בנובמבר 2012 ומכיל 12 סרטים של פיקסאר אשר יצאו מ-2007 עד 2012, ובנוסף הוא כולל סרטונים שיצרו במאי פיקסאר כשעוד היו סטודנטים כבונוס. החלק השלישי יצא ב-13 בנובמבר 2018 ומכיל 12 סרטים של פיקסאר אשר יצאו מ-2012 עד 2018. Pixar Short Films Collection: Volume 1 (באנגלית) Pixar Short Films Collection: Volume 2 (באנגלית) Pixar Short Films Collection: Volume 3 (באנגלית)
אנקה צורקשיו

אנקה צורקשיו (ברומנית: Anca Țurcașiu; נולדה ב-8 במאי 1970) היא שחקנית רומנייה. אנקה צורקשיו נולדה בשנת 1970 בבוקרשט במשפחה רומנית בעלת שורשים בטרנסילבניה. היא למדה באקדמיה לקולנוע ותיאטרון טרגו מורש, מגמת מחזות זמר. ב-1991 גילמה מתמודדת בתחרות יופי בסרט הקומדיה "מיס ליטוראל" (Miss Litoral). ב-1994 הופיעה בסרט "A doua cădere a Constantinopolului" ("הנפילה השנייה של קונסטנטינופול") לצד קתלין בוטזאטו. ב-2006 שיחקה בסדרה "La Bloc" (בשיכון) העוסקת במספר משפחות הגרות באותו בלוק בבוקרשט ובסרט הטלוויזיה "Mincinoasa" (השקרנית) ב-2012 הופיעה בסרט חג המולד "Ho Ho Ho 2: O loterie de familie". ב-1998 הנחתה ביחד עם דניאלה נאנה את תחרות הסלקציה נציונלה הבוחרת את נציג רומניה לאירוויזיון, בשנה זו גם הגישה את הניקוד של רומניה באירוויזיון. ב-2006 התמודדה בתוכנית-"Dansez pentru tine" ("אני רוקד(ת) בשבילך"), הגרסה הרומנית של רוקדים עם כוכבים. ב-2010 הנחתה את הגרסה הרומנית של התוכנית Iubesc România - I Love My Country" (אני אוהב את רומניה") - במסגרתה המתמודדים בתוכנית נחלקים לשתי קבוצות ונשאלים שאלות אודות מדינתם. מ-2005 ועד 2008 שיחקה את ולמה קלי במחזמר שיקגו בתיאטרון הלאומי של בוקרשט. בשנת 2000 הוציאה את אלבום האוסף "Dă-mi Un Motiv" ("תן לי סיבה"). השחקנית הייתה בעבר נשואה לרופא השיניים כריסטיאן ג'ורג'סקו, אזרח רומני ואמריקני, ויש לה בן מנישואים אלה. מדיה וקבצים בנושא אנקה צורקשיו בוויקישיתוף אנקה צורקשיו, ברשת החברתית פייסבוק אנקה צורקשיו, במסד הנתונים הקולנועיים IMDb (באנגלית) אנקה צורקשיו, באתר MusicBrainz (באנגלית) Anca Țurcașiu, Discogs (באנגלית) Anca Ţurcaşiu: „Am trăit 4 zile şi 4 nopţi de amor, eram epuizată” | Ştiri, Libertatea.ro, ‏16 באפריל 2010 (ברומנית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יחסי מונקו – קוסטה ריקה

יחסי מונקו–קוסטה ריקה הם היחסים הדיפלומטיים הרשמיים שבין נסיכות מונקו לבין רפובליקת קוסטה ריקה. באפריל 1902 נפתחה הקונסוליה המונגאסקית בקוסטה ריקה ובכך למעשה כוננו יחסים קונסולריים בין שתי המדינות. הקונסוליה היא אחת הוותיקות ביותר של מונקו ברחבי העולם. בינואר 2001 פנתה ממשלת מונקו לממשלת קוסטה ריקה בהצעה לכונן יחסים דיפלומטיים בין שתי המדינות, זו הסכימה והמדינות כוננו באותו החודש יחסים דיפלומטיים רשמיים ומלאים. בחודש דצמבר 2003 נרשם צעד נוסף בהתחזקות היחסים; ביקורו של אלבר השני, נסיך מונקו, בקוסטה ריקה. קוסטה ריקה אינה מיוצגת במונקו, הן בדרג השגרירות והן בדרג הקונסולרי. השגרירות האמונה על היחסים הדיפלומטיים עם מונקו נמצאת ברומא, בירת איטליה הסמוכה. מונקו אינה מיוצגת בקוסטה ריקה בדרג השגרירות. מונקו מיוצגת בקוסטה ריקה בדרג הקונסולרי באמצעות קונסוליה שהיא מחזיקה בסן חוסה, בירת המדינה. Relación de Costa Rica con Mónaco, אתר משרד החוץ הקוסטה ריקני Embajada de Costa Rica en Principado de Mónaco CONSULATE GENERAL OF MONACO IN SAN JOSE, COSTA RICA
ערים: המשחק ששווה מיליון דולר

ערים: המשחק ששווה מיליון דולר (באנגלית: Awake: The Million Dollar Game) הוא שעשועון טלוויזיה אמריקאי של נטפליקס. מנחה השעשועון הוא ג'יימס דייוויס. כל שמונת הפרקים של העונה הראשונה עלו בנטפליקס ב-14 ביוני 2019. בכל פרק שבעה מתמודדים ננעלים בתוך חדר סגור עם ערימות של מטבעות קוורטר (25 סנטים אמריקאים) וצריכים להיות ערים 24 שעות ולספור כמה שיותר מטבעות ושהספירה תהיה מדויקת כמה שיותר. לאחר 24 שעות המתמודדים יוצאים מהחדר ואומרים להפקה כמה לדעתם הם ספרו, כשבמקביל ההפקה סופרת כמה באמת הם ספרו. לאחר מכן עולים המתמודדים על במה בפני קהל, ומיד מתקיימת הדחה, כשהמתמודד שספר הכי מעט והמתמודד שהיה הכי רחוק בניחוש שלו מהספירה האמיתית שלו מודחים. לאחר מכן יש שלוש משימות המאתגרות במיוחד אנשים שחושיהם עייפים, כשבכל משימה המתמודד שעשה את התוצאה הגרועה ביותר מודח. עם זאת, לאחר כל משימה מוכרז הזוכה, ולמתמודדים הנותרים יש "נקודת פרישה (buyout)", שבה אחד מהם יכול להבטיח קבלת סכום כסף (2,500, 5,000 ו-7,500 דולר בהתאמה למספר המשימה) ולפרוש, כשמיד לאחר מכן מתברר האם אכן הוא עשה את התוצאה הגרועה ביותר או שהציל מישהו אחר. לאחר שנותרו רק שני מתמודדים, המתמודד שהניחוש של הספירה שלו היה מדויק פחות מודח והמתמודד המנצח זוכה בכל הכסף שספר במהלך ה-24 שעות, אך לפני כן יש "נקודת פרישה" המציעה פרס של 10,000 דולר לפורש. המתמודד שנותר יכול לבחור האם לקחת את כל הכסף שספר וללכת, או להתמודד על ה"ביג בנק" - הכסף שספרו כל המתמודדים במהלך התוכנית. הוא זוכה בכסף באם ההפרש בין הספירה האמיתית שלו והניחוש שלו של סכום הספירה לא גדול מ-500 דולר. באם הוא צודק, הוא יכול לבחור האם לקחת את ה"ביג בנק" וללכת, או להתמודד על מיליון דולר, בהם יזכה רק באם ההפרש בין הספירה האמיתית שלו והניחוש שלו של סכום הספירה לא גדול מ-25 דולר. במהלך שמונת הפרקים של העונה הראשונה לא זכה אף מתמודד במיליון דולר, ובאחד הפרקים נאלצו לפרוש במהלך 24 שעות הערות שני מתמודדים בשל בעיות רפואיות. המתמודד שהספירה שלו הייתה המדויקת ביותר היה רחוק בניחוש שלו רק 50 סנט מהתוצאה האמיתית, והמתמודד הכי פחות מדויק היה רחוק בניחוש כ-71,000 דולר מהתוצאה האמיתית. "ערים: המשחק ששווה מיליון דולר", במסד הנתונים הקולנועיים IMDb (באנגלית) "ערים: המשחק ששווה מיליון דולר", באתר נטפליקס "ערים: המשחק ששווה מיליון דולר", באתר Rotten Tomatoes (באנגלית) "ערים: המשחק ששווה מיליון דולר", במסד הנתונים הקולנועיים KinoPoisk (ברוסית) Kennon, Jackie. "New Netflix game show features Iowa contestant awake for over two days". www.kcrg.com (באנגלית). נבדק ב-2019-07-07. "Everything you need to know about Netflix's new game show 'Awake: The Million Dollar Game'". meaww.com (באנגלית). נבדק ב-2019-07-07. "Stream It Or Skip It: 'Awake: The Million Dollar Game' On Netflix, Where Sleep-Deprived Contestants Perform Physical Challenges". Decider (באנגלית). 2019-06-14. נבדק ב-2019-07-07. Whalen, Andrew (2019-06-14). "On Netflix's 'Awake: The Million Dollar Game' contestant stays awake 24 Hours to count 4 million quarters, wins nothing". Newsweek. נבדק ב-2019-07-07. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ערים: המשחק ששווה מיליון דולר".
הבראה

האם התכוונתם ל... דמי הבראה – תשלום שמשלם מעביד לעובד לצורכי מנוחה ונופש בית הבראה – מוסד שנועד למנוחה ונופש סנטוריום – מוסד רפואי לאשפוז ממושך סעודת הבראה – שם בהלכה לסעודה הראשונה בשבעת ימי אבלות הבראת חברות – מונח בדיני חדלות פרעון
טום דרק באודן

טום דרק באודן (1921 – 10 ביוני 2019) היה קצין בריטי שהשתתף במלחמת העצמאות והיה בין מייסדיו ומפקדיו הראשונים של בית הספר לצניחה של צה"ל. נולד בסארי שבאנגליה למשפחה מדרום לונדון. נרשם לשירות בחיל פרשים של הצבא הבריטי ב-1938, ושירת ברגימנט ה-Royal Scots Greys בארץ ישראל המנדטורית תחת פיקודו של אורד צ'ארלס וינגייט. ב-1941 השתתף כקצין במערכה בסוריה ובלבנון במלחמת העולם השנייה, בה נפצע קשה ברגלו. אחרי שיקום של שישה חודשים בבית משפחת אפל בתל אביב, התנדב לרגימנט המוצנח. התאמן במצרים ולחם בסיציליה, בפלישה לנורמנדי ובקרב על ארנהם, במהלכו נפל בשבי. בעקבות גילוי מכתבים מקיבוץ בין חפציו, נשלח על ידי הגרמנים לחודש בברגן-בלזן, שם פינה גופות מן המשרפות. לאחר מכן הועבר למחנה שבויים ליד המבורג, שם נכלא עד סוף מלחמת העולם השנייה. לאחר המלחמה עסק תחילה באימון צנחני צבא יוגוסלביה. בהמשך נכנס לארץ ישראל בחשאי דרך קפריסין, והצטרף להגנה בשם כיסוי "דייוויד אפל". ללא ידיעת עברית נלחם בקרבות לטרון. לאחר מות דוד מרכוס, הצטרף למח"ל במסגרת חטיבה 7. ב-1949 הטיל עליו הרמטכ"ל חיים לסקוב להקים את בית הספר לצניחה. הוא כתב את פקודות הצניחה, שתורגמו לעברית על ידי מזכירתו. בהמשך חזר לבריטניה. היה נשוי ארבע פעמים. נפטר ב-10 ביוני 2019. Daisley, Stephen (14 June 2019). "The remarkable life of Tom Derek Bowden". The Spectator. Renton, Alex (23 April 1998). "THE BRITS WHO WENT TO WAR FOR ISRAEL As newly-born Israel struggled to survive 50 years ago, more than 1,000 Britons volunteered to fight on its side". Evening Standard. Oryszczuk, Stephen (11 June 2019). "Non-Jewish British soldier who fought for Israel in 1948 dies at 97". Jewish News. Retrieved 19 June 2019. Dallal, Jacob (25 April 1993). "FOREIGN VOLUNTEERS: THEY CAME OUT FIGHTING TO WIN A JEWISH STATE". Jerusalem Post.
יחסי הוותיקן–מונקו

יחסי הוותיקן–מונקו הם היחסים הדיפלומטיים הרשמיים שבין הכס הקדוש הפועל מקריית הוותיקן כישות טריטוריאלית עצמאית לבין נסיכות מונקו. מונקו היא מדינה המורכבת ברובה מתושבים זרים מרחבי אירופה אשר רובם מאמינים קתולים. גם התושבים הראשונים במונקו היו מאמינים בנצרות קתולית ומשום כך נוצרה ידידות בין הכס הקדוש לבין הנסיכות החל מהקמתה ב-1297. חוק מס' 9 בחוקה המונגאסקית אשר נכתב ב-17 בדצמבר 1962 וחודש ב-2002, קובע כי הנצרות הקתולית היא הדת הרשמית של המדינה העצמאית. מונקו ייסדה נציגות דיפלומטית בוותיקן ב-1915. "הכס הקדוש" האמין את הנונציו היושב בפריז, בירת צרפת, על מונקו בשנת 2006. מונקו מיוצגת בקריית הוותיקן באמצעות שגרירות רשמית שהיא מחזיקה ברומא, בירת איטליה, על גבול הוותיקן. קריית הוותיקן מיוצגת במונקו באמצעות הנונציו הנמצא בפריז, בירת צרפת הסמוכה. מדיה וקבצים בנושא יחסי הוותיקן–מונקו בוויקישיתוף L'Ambassadeur de Saint-Siège au Palais Princier de Monaco EMBASSY OF MONACO TO THE HOLY SEE
כריסטינה צופסקו

כריסטינה צופסקו (ברומנית: Cristina Țopescu; ‏4 ביולי 1960 – דצמבר 2019) הייתה מנחת טלוויזיה רומנייה. צופסקו נולדה באוראדיה והיא בתו של העיתונאי והפוליטיקאי כריסטיאן צופסקו (רומ'). מ-1970 ועד 1979 הופיעה במספר תוכניות טלוויזיה לילדים, הופעתה בטלוויזיה הופסקה עקב סכסוך בין אביה לבין גורמים במשטר הקומוניסטי במדינה. אמה עברה להתגורר בגרמניה. היא בוגרת אוניברסיטה בפקולטה לשפות זרות שם למדה אנגלית ואיטלקית. לאחר סיום לימודיה החלה לכתוב במגזין "Cinema". ב-1991 החלה לשמש כמגישת חדשות ב-TVR, רשת הטלוויזיה הציבורית של רומניה. באירוויזיון 1994 בו לראשונה רומניה השתתפה בתחרות היא הייתה מגישת תוצאות הניקוד של המדינה. באפריל 2013 הצטרפה למפלגה הסוציאל-דמוקרטית הרומנית. כריסטינה צופסקו באתר fanclub (ברומנית) Cristina Ţopescu: „Am ieşit din închisoare mai puternică“, adevarul.ro (ברומנית) ערך זה הוא קצרמר בנושא רומנים. אתם מוזמנים לתרום לוויקיפדיה ולהרחיב אותו.
בובקאר טראורה

בובקאר פאייה טראורה (בצרפתית: Boubacar Faye Traorè; נולד ב-26 ביולי 1997) הוא כדורגלן סנגלי המשחק בעמדת החלוץ בבוטב וראצה מליגת העל הבולגרית. טראורה התחיל את הקריירה שלו במחלקת הנוער של טוטוקויו. ב-5 בדצמבר 2015 הוא ערך את הופעת הבכורה שלו בקבוצה הבוגרת בהפסד 0–1 לפראטו. בקיץ 2016 הושאל לעונה אחת לטורינו ושיחק בקבוצת הנוער של הקבוצה. בינואר 2018 הוא הצטרף לטרשיין ריינבורס מליגת העל המלטזית. ב-7 באפריל 2015 הבקיע את שער הבכורה שלו בקריירה בניצחון 1–3 נגד בלצן. ב-17 ביולי 2018 חתם בטאוטה דורס מליגת העל האלבנית. בטאוטה הוא שותף ב-23 משחקי ליגה וכבש שלושה שערים. ב-7 ביולי 2019 חתם בהפועל כפר סבא מליגת העל. ב-24 באוגוסט 2020 חתם בסנט גאלן מליגת העל השווייצרית. ב-28 בינואר 2022 טראורה חתם במטאליסט חרקוב מליגת העל האוקראינית, אולם לאחר פרוץ מלחמת אוקראינה–רוסיה שוחרר מהמועדון. בפברואר 2023 חתם ברואה סטארה זאגורה. באוגוסט של אותה שנה חתם בבוטב וראצה מליגת העל הבולגרית. בובקאר טראורה, באתר ההתאחדות לכדורגל בישראל בובקאר טראורה, באתר Transfermarkt בובקאר טראורה, באתר Soccerway בובקאר טראורה, באתר WorldFootball.net בובקאר טראורה, באתר FootballDatabase.eu דורון בן דור, ‏סולומון צפוי להצטרף, בובקר טראורה חתם, באתר ONE‏, 7 ביולי 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בובקאר טראורה".
עין מטע

עין מטע הוא מעיין הבוקע על ערוץ נחל זנוח, כ-1 ק"מ מערבית למושב מטע שבהרי יהודה. המעיין נובע מניקבה קטנה בגובה של כ-40 ס"מ בספיקה מועטה במשך כל ימות השנה ומימיו נאגרים אל בריכה קטנה החסומה באבנים. עודפי המים זורמים מערבה אל נחל זנוח, ונספגים באדמה כעבור כמה מאות מטרים. סביב המעיין חורשת אקליפטוסים גבוהים, עצי שקד, רימון, תפוח, ומעל הנביעה גדל עץ תאנה גדול ומרשים. סמוך לנביעה רחבה גדולה שבשוליה ניצב בית חווה ערבי נטוש. בסמוך למעיין נמצאת גם חורשת דקלי וושינגטוניה. עין מטע מצוי על קטע של שביל ישראל, המגיע אל דרך הקיסר המתחילה בחורבת חנות. במרחק של כ-400 מ' מערבית לעין מטע, במורד נחל זנוח מצויה חורבת תנור, שהיא חורבה צלבנית המוקפת שיחי שומר. ממול לחורבה בוקע מעיין נוסף, עין תנור. המעיין בוקע מתוך ניקבה מהתקופה הצלבנית ולה קימרון גותי השמור היטב. סביב עין תנור צומחים עצי תאנה, לימון, חבוש, זית ושיחי פטל. חורשת דקלי וושינגטוניה ליד עין מטע בית חווה צלבני ליד עין מטע מטע (מושב) כל מקום ואתר תשל"ח - 1978, משרד הביטחון – ההוצאה לאור והוצאת כרטא. עמוד 276. זאב וילנאי, אריאל אנציקלופדיה לידיעת ארץ ישראל, הוצאת עם עובד 1977. עמוד 4347. עין מטע חרבת חנות שביל הקיסר - מסלול טיול מפורט מאתר טיולים בארץ יער מטע
ריאן ניאמבה

ריאן סימאסיקו ניאמבה (באנגלית: Ryan Simasiku Nyambe; נולד ב-4 בדצמבר 1997) הוא כדורגלן נמיבי המשחק בעמדת המגן הימני בדרבי קאונטי ובנבחרת נמיביה. ניאמבה התחיל את הקריירה שלו בבלקברן רוברס, אליה הצטרף בגיל 17. ב-11 באוגוסט 2015 ניאמבה ערך את הופעת הבכורה שלו בקבוצה הבוגרת בהפסד 1–2 נגד שרוסבורי טאון במסגרת גביע הפוטבול ליג. ב-19 בנובמבר 2016, ניאמבה ערך את הופעת הבכורה שלו בפוטבול ליג צ'מפיונשיפ בניצחון 2–3 נגד ברנטפורד. ביולי 2017 ניאמבה חתם על חוזה לשלוש שנים בקבוצה. באפריל 2019 חתם על חוזה לשנתיים בקבוצה. ב-19 בספטמבר 2023 חתם בדרבי קאונטי. במאי 2019 ניאמבה זומן לראשונה לסגל נבחרת נמיביה. ב-9 ביוני 2019 ניאמבה ערך את הופעת הבכורה שלו בנבחרת במשחק ידידות נגד גאנה. ניאמבה נכלל בסגל הנבחרת לקראת גביע אפריקה לאומות 2019. נכלל בסגל נבחרת נמיביה לטורניר גביע אפריקה לאומות 2023. ריאן ניאמבה, באתר Transfermarkt ריאן ניאמבה, באתר Soccerway ריאן ניאמבה, באתר WorldFootball.net ריאן ניאמבה, באתר National Football Teams ריאן ניאמבה, באתר FootballDatabase.eu CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
ברונו גספר

ברונו מיגל בויאלוו גספר (בפורטוגזית: Bruno Miguel Boialvo Gaspar; נולד ב-21 באפריל 1993) הוא כדורגלן אנגולי-פורטוגלי המשחק בעמדת המגן הימני בויטוריה גימראייש. גספר התחיל את הקריירה שלו בקבוצת הילדים של קנייבאס ובגיל 12 הצטרף לקבוצת הנערים של בנפיקה ליסבון. ב-6 בינואר 2013 גספר ערך את הופעת הבכורה שלו בקבוצת המילואים בתיקו 1-1 נגד סנטה קלרה. ב-15 בפברואר 2014, גספר הבקיע את שער הבכורה שלו בקבוצה בניצחון 0-2 נגד בראגה ב'. ב-2 בספטמבר 2014 גספר הושאל לויטוריה דה גימארייש על מנת לצבור דקות משחק. ב-14 בספטמבר, גספר ערך את הופעת הבכורה שלו בקבוצה בתיקו 1-1 נגד פורטו, בו גם קיבל כרטיס אדום. בסיום העונה, גספר חתם על חוזה ל-4 שנים בקבוצה. ב-19 ביוני 2017 גספר חתם בפיורנטינה מהסרייה א'. ב-27 באוגוסט, גספר ערך את הופעת הבכורה שלו בקבוצה בהפסד 2-1 נגד סמפדוריה. ביוני 2018 גספר חזר לפורטוגל וחתם בספורטינג ליסבון לחמש שנים. ב-31 באוגוסט 2019 הושאל גספר לאולימפיאקוס לעונה אחת. ב-9 במרץ 2021, גספר הושאל לוונקובר וייטקאפס מה-MLS. ב-31 בינואר 2022 חזר גספר לויטוריה גימראייש. בצעירותו, גספר שיחק בנבחרות הצעירות של פורטוגל. ב-20 במאי 2019, גספר זומן לסגל נבחרת אנגולה לקראת גביע אפריקה לאומות 2019. ב-8 ביוני, גספר ערך את הופעת הבכורה שלו בנבחרת בניצחון 0-2 נגד גינאה ביסאו. ספורטינג ליסבון הגביע הפורטוגלי: 2018/2019 גביע הליגה הפורטוגלי: 2018/2019 ברונו גספר, באתר Transfermarkt ברונו גספר, באתר Soccerway ברונו גספר, באתר National Football Teams ברונו גספר, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברונו גספר".